google/wiki40b huggingface dataset:
Hallingdal sorenskriveri

Hallingdal sorenskriveri var et sorenskriverkontor i Buskerud fylke. Sorenskriveriet ble opprettet ved kongelig resolusjon 9. august 1825, etter at Ringerike og Hallingdal sorenskriveri ble delt. Hallingdal sorenskriveri bestod opprinnelig av to tinglag; Ål og Nes. Gol med Hemsedal ble utskilt fra Nes tinglag 6. mai 1844. Ved kongelig resolusjon 11. desember 1880 ble Hol utskilt fra Ål som eget tinglag. Flå tinglag ble opprettet 21. oktober 1892, og Hemsedal ble eget tinglag 27. juli 1896. Hallingdal sorenskriveri skiftet navn til Hallingdal tingrett i 2002.

Arkiv

Arkivet etter Hallingdal sorenskriveri er avlevert til Statsarkivet i Kongsberg. Arkivet inneholder i hovedsak rettsprotokoller og saksdokumenter for sivile saker (tvister), skjønn, straffesaker, skifter, auksjoner, tinglysing, firmaregistrering og borgerlige vigsler.
Franz Böhme

Norge

Hitler utpekte Dönitz som sin etterfølger. Terboven fikk ikke gjennom sitt ønske om å holde Norge for enhver pris. I møte med Dönitz i Flensburg 3. mai fikk general Böhme kommandoen over samtlige tyske styrker i Norge. Böhme avsatte Terboven. Böhme avviste 5. mai et svensk forslag om at tyske styrker i Norge skulle kapitulere og deretter la seg internere i Sverige. Böhme mente de tyske styrkene i Norge ikke var slått og landet var vanskelig å innta. I meldingen til de tyske soldatene i Norge 7. mai understreket han at de måtte bøye seg for ordren om å kapitulere til alles felles beste. Britene var klar over at de på det tidspunktet ikke hadde nok styrker til å overvinne væpnet tysk motstand i Norge. 
De allierte fryktet at den tyske hæren i Norge skulle nekte å kapitulere og sette opp et fanatisk forsvar på norsk jord. Norge var sterkt befestet og det var stasjonert over 300000 soldater, og det var usikkert om de tyske styrkene i Norge ville overgi seg. Øverstkommanderende i Norge fikk ordre fra den nye rikspresidenten Karl Dönitz om dette. Terboven ble avsatt 7. mai og hans myndighet formelt overført til general Franz Böhme. Böhme mottok kapitulasjonsordren fra Dönitz samme dag kl 21.10. 
De tyske styrkene i Danmark, Nederland og det nordvestlige Tyskland kapitulerte for Montgomery på Lüneburger Heide 4. mai. De tyske styrkene i Norge var ikke med i kapitulasjonen på Lüneburger Heide noe som skyldtes uklarhet om inndeling av soner fordi både Storbritannia og USA insisterte på å frigjøre Norge samtidig som sovjetiske styrker hadde frigjort Øst-Finnmark. Avtalen om frigjøringen av Norge ble gjort hos Eisenhower.
Den allierte militærkommisjonen kom med fly til Oslo på ettermiddagen 8. mai. De alliertes kommisjon overleverte kapitulasjonsbetingelsene til Böhme i hans hovedkvarter på Lillehammer sent på kvelden 8. mai.
Tyske styrker ble pålagt å trekke seg ut av viktige byer og militære installasjoner senest 11. mai kl 24.00, og være samlet i avgrensete områder. Böhme godtok vilkårene klokken 1 natt til 9. mai. For å gjennomføre kapitulasjonen i Norge fikk tyske styrker opprettholde sin kommandostruktur, herunder bruke telegraf, radio og et lite antall lette våpen.

Fangenskap og død

I mai 1945 ble Böhme krigsfange, og to år senere, i påvente av en rettssak mot ham for krigsforbrytelser under gisselprosessen, blant annet for massemord på serbere, begikk han selvmord ved å hoppe ut av et vindu i femte etasje i Nürnbergs fengsel.
Rebecca Boone

Rebecca (Bryan) Boone (født 9. juni 1739, død 18. mars 1813) var en amerikansk nybygger og kona til den velkjente nybyggeren Daniel Boone. Libertyskipet SS Rebecca Boone fra andre verdenskrig ble oppkalt etter henne.
TVISTdotten

TVISTdotten er en humoristisk 17. mai-avis som har lang historie i Bergen. Avisen ble første gang utgitt i 1936, da under navnet «Lydpotten», men allerede året etter ble navnet endret til TVISTdotten. Med unntak av krigsårene har avisen vært utgitt hvert år siden.
Den tar opp aktuelle tema og kjente hendelser gjennom det siste året, med en humoristisk og ironisk vri. Det er ikke sjelden at avisen inneholder artikler med svært liten rot i virkeligheten.
Avisen skrives og distribueres av frivillige studenter tilknyttet studentorganisasjonen Bergen Teknikersamfund.
Friidrett under Sommer-OL 2012 – 5 000 meter kvinner

Heat

Kval. regler: første 5 i hvert heat (Q) pluss de påfølgende 5 raskeste tidene(q) kvalifiserer seg til finalen.
I Feed You My Love

Melodi Grand Prix

Sangen var en av rundt 600 som ble sendt inn til NRKs Melodi Grand Prix 2013, og en av 21 som ble plukket ut til å delta i konkurransen. Margaret Berger var det sjuende og siste bidraget ut i Delfinale 2 i Florø idrettssenter, lørdag 26. januar 2013. «I Feed You My Love» vant delfinalen og sikret seg med det en plass i finalen i Oslo Spektrum lørdag 9. februar.
I finalen var sangen det niende og nest siste bidraget ut på scenen, og den avanserte til gullfinalen. Der vant «I Feed You My Love» en klar seier, med over 100 000 stemmer. Sangen ble dermed Norges bidrag i Eurovision Song Contest i Malmö i mai.
Utdypende artikkel: Melodi Grand Prix 2013

Eurovision Song Contest

Norge deltok i den andre semifinalen torsdag 16. mai, og der endte «I Feed You My Love» på en tredjeplass med 120 poeng. Dermed kvalifiserte Norge seg til finalen lørdag 18. mai. I finalen endte Norge på en fjerdeplass med 191 poeng – med 12 poeng fra Finland, Sverige og Danmark.
Utdypende artikkel: Eurovision Song Contest 2013
Per 2017 er «I Feed You My Love» Norges sjette beste plassering siden debuten i 1960, og det beste resultatet siden Alexander Rybak vant Eurovision Song Contest med «Fairytale» i 2009.
Kari med riva

Kari med riva er en merkedag for slåttonna som faller 12. juli, to dager etter Knutsmesse. Det het seg at Knut slo gresset i en dag før Kari kom etter med riva.
På primstaven er dagen ofte merket med en rive.
Basketball under Middelhavslekene 2001

Basketball under Middelhavslekene 2001. Basketball var en av flere sporter under de fjortende middelhavslekene som ble arrangert i Tunis i Tunisia i perioden 2. til 15. september 2001. Det var fjortende gangen som basketball var med på programmet under middelhavslekene. Det var to turneringer, en for damer og en for menn. Kroatia vant dameturneringen og Spania vant herreturneringen.
Air Niugini

Historie

Ordet Niugini i selskapsnavnet betyr Nyguinea på tok pisin.
Selskapet starta sine flyginger den 1. november 1973. Det blei grunnlagt i samband med at Papua Ny-Guinea blei uavhengig. Regjeringa i det nye landet eide 60 % av flyselskapet, mens Ansett fikk 16 % og  Trans Australia Airlines og Qantas 12 % hver. Det første året transporterte selskapet 350.000 passasjerer. Det blei en viktig måte å komme seg rundt i et land der det for det meste ikke fantes vegforbindelse mellom byene og der det er store avstander å tilbakelegge. I tillegg til innenriksdestinasjoner begynte selskapet på 1970-tallet også å fly til reisemål i utlandet og ruter til Manila på Filippinene, Hongkong og Japan blei starta. I 1979 begynte selskapet med ruter til Singapore via Jakarta i Indonesia og til Honolulu på Hawaii i USA.
De første åra var toppledelsen i selskapet utenlandsk, men i 1980 fikk det sin første papuaner som sjef. Selskapet skaffa seg fly som er egna til å trafikkerte på innenriksflyplasser med korte rullebaner.

Ruter

I tillegg til innenriksrutene fløy selskapet i juli 2015 til reisemål i Australia, Salomonøyene, Fiji, Japan, Kina (Hongkong), Filippinene, Indonesia og Singapore.

Flyflåte

Flyflåten består av Boeing 767-300, Bombardier Dash 8 Q300, Bombardier Dash 8 Q400, Bombardier Dash 8-100/200, Dassault Falcon og Fokker 100 (juli 2015).
St. Marys (New South Wales)

Historie

Bydelen St. Marys er oppkalt etter kirken St. Mary Magdalene og bygget mellom 1837 og 1840. Den ble innviet av biskop Broughton i 1840 og en er av de eldste kirkene i New South Wales som fremdeles holder gudstjenester.
Man tror at området for bydelen ble valgt av moren til Phillip Parker King. Tomten hadde blitt kjøpt fra John Oxley i 1828 av King, mens den originale tildelingen av tomten ble gjort i 1823. Andre tildelinger av land ble gjort til blant annet Anna Josepha King i 1807 (Dunheved), Samuel Marsden (Mamre), og Mary Putland (Frogmore). Området ble først kalt South Creek, siden europisk bosetting først skjedde langs bredden av elven. Tomtetildelingene ble utviklet til arbeidsgårder på grunn av den permanente tilgangen på vann. Den rike jorden langs bredden av elven sikret et etterhvert videreutviklet landbrukssamfunn og siden stedet lå langs det som den gang ble kalt Great Western Road, senere omdøpt til Great Western Highway, ble det en beleilig rasteplass for reisende. Navnet St. Marys ble først brukt når postkontoret åpnet 1. oktober 1840. Tettstedet var endel av tildelingen til Mary Putland (som senere giftet seg med Sir Maurice O'Connell), datter av guvernør William Bligh. Ytterligere bosetting i området ble mulig i 1842 da deler av O'Connell-tomten ble delt opp i mindre deler. St. Marys har en lang og rik industri- og landbrukshistorie som inkluderer garverier og våpenfabrikker tidligere drevet av Australian Defence Industries.

St. Marys kommunestyre

Valget av det første kommunestyret ble holdt i mai 1890 og den første ordføreren var William Garner i 1890 – '91. Den siste ordføreren var J J Blair frem til 1948 da kommunen ble inkludert i City of Penrith. Det tidligere rådhuset ved Mamre Road er renovert og pusset opp og huser nå St. Marys & District Historical Society.

Transport

M4 Western Motorway langs i sør har på- og avkjørsler til St. Marys. Great Western Highway er en annen hovedvei som går gjennom bydelen. Sydney Street og Marsden Road utgjør de nordlige og sørlige grensene.
Dunheved er et større industriområde nord i bydelen. Mellom mars 1942 og mars 1986 gikk det et jernbanespor fra hovedlinjen Western Line til Dunheved og videre til Ropes Creek hvor Australian Defence Industries (ADI) tidligere befant seg. Selv om infrastrukturen til jernbanen ble bevart i flere år etter nedleggelsen av området til ADI, er ingenting igjen av den etter Christie Street idag.
Sparre

Sparre eller chevron (engelsk og fransk: chevron) er en vinkelformet, figur som blir mye brukt i våpenskjold allerede fra middelalderen og i alle europeiske land. Den brukes også i dekorativ kunst, som i steinhuggerfaget. Lignende vinkelfigurer blir også brukt i bumerker der de kan stå alene eller være knyttet sammen med andre streker.

Former

En sparre er formet som en omvendt V. Den kan også defineres som «to skråbjelker i én farge, som møtes i en spiss vinkel og er avgrenset på begge sider av et felt i en annen farge».
Den blir avbildet i våpenskjold slik at den går fra sidekant til sidekant i skjoldet, men med et åpent rom mellom sparrens toppunkt og øvre skjoldkant. Dersom figuren blir gjengitt med spissen ned, blir den i blasoneringer betegnet som en omvendt sparre. Hvis sparren ikke berører skjoldet sidekanter, blir den kalt en svevende sparre. Det finnes våpenskjold med flere svevende sparrer, så som Vindafjords kommunevåpen i tiden 1986-2006.To sparrer ved siden av hverandre som danner en felles figur, blir blasonert som dobbeltsparre, f.eks. i Molands kommunevåpen fra 1983.
En serie av sammenhengende sikksakk-vinkler kalles en chevronbord. Som dekor på bruksgjenstander er chevronbord kjent tilbake til bronsealderen. Det finnes også på flere norske middelalderkirker i stein.

Tilleggsfigurer

I mange våpen, særlig fra Frankrike og England, blir sparren "fulgt" av tre figurer: to over sparren og en under. Ofte er de tre figurene like, f.eks. et kors, en lilje, en skive, men det kan også være at to av figurene – eller alle tre – er forskjellige. Skjold med sparre fulgt av tre like figurer, finnes i slektsvåpen for bl.a. de norske innvandrete slektene Butenschøn, Collett, Coucheron, Grieg, Meidell, Michelet og de Seve. Den norske, men opprinnelig franske, slekten Bretteville, har i skjoldet en sparre omgitt av to liggende halvmåner og et «morianhode» med pannebånd.
Noen våpen har en sparre der småfigurer er lagt inne på selve sparrefiguren, f.eks. i våpenet til den opprinnelig tyske slekten Jakhelln.

Våpenfigur og slektsnavn

Sparre er også et slektsnavn i Norge, Danmark og Sverige. En svensk familie Sparre har sparre i sitt våpenskjold
Lincoln gasskraftverk

Lincoln gasskraftverk er et varmekraftverk i Will County i Illinois, USA. Anlegget har en installert produksjonskapasitet på 725 MW, fordelt på 8 like store turbiner a 78-90 MW hver. Operatør er energiselskapet Lincoln Generating Facility LLC. 
Kraftverket stod ferdig utbygd i 1977, med utvidelser i 2002. Brenselkilden er naturgass, subsidiært brukes  fyringsolje.
Muiredachskorset

Muiredachskorset er et keltisk høykors fra det 9. eller 10. århundre, som befinner seg i de historiske ruinene av klosterområdet Monasterboice, i grevskapet Louth i Irland. Det er tre høykors i området, og Muiredachskorset er derfor også kjent som Sørkorset.
Korset er laget av sandstein og er 5,8 m høyt. Det bærer den gammelirske (gæliske) inskripsjonen ÓR DO MUIREDACH LAS NDERNAD IN CHROS, som betyr «en bønn for Muiredach som laget dette korset». Det er kjent to personer fra det 9. århundre med dette navnet: En av abbedene ved klosteret, som døde i 844, hadde navnet Muiredach. Muredach mac Cathail, som døde i 867, var likeledes en keltisk konge i området. En tredje sannsynlig kandidat til oppføringen av korset, er abbeden Muiredach mac Domhnall (død 923), som også var valgt til abbed av Armagh og stattholder av Sørlige Uí Néill.
Ed Sullivan Theater

Ed Sullivan Theater er et historisk radio- og TV-studio i New York City. Salen, med sine 1 200 seter i salen, hvorav 400 som brukes av TV-publikum, har vært i bruk som innspillingssted for CBS-program siden 1936. Det har adresse 1697 Broadway mellom West 53rd og West 54th Street på Manhattan.
Teaterbygningen er mest kjent som tilholdssted for det lengevarende The Ed Sullivan Show, men i nyere tid, og utenfor USA, har den vært mer kjent for å være innspillingsstedet for The Late Show with David Letterman, noe den har vært siden 1993.
Kypros i Eurovision Song Contest

Historikk

Det er den kypriotiske allmennkringkasteren, RIK, som har ansvaret for å velge landets artist og sang til Eurovision Song Contest. Debuten kom i 1981 med gruppen Island og låten «Mónika». Sangen endte på en sjetteplass, som fremdeles er et av landets beste resultater i konkurransen. Kypros fikk nok en god plassering året etter, da landets store sangstjerne, Anna Vissi, kom på en femteplass med «Móno i agápi». Sangen fikk blant annet 12 poeng fra den norske juryen.
I Bergen i 1986 fikk landet sin første og hittil eneste sisteplass med Elpída og «Tóra zo». To år senere trakk landet seg fra konkurransen da det viste seg at vinnerlåten «Thimáme» hadde blitt sendt inn til den kypriotiske finalen i 1984, noe som var et brudd på Kypros' konkurranseregler. Landet sto også over Eurovision Song Contest i 2001 på grunn av dårlige resultater årene før, og i 2014 trakk RIK seg fra konkurransen på grunn av økonomiske problemer. Kypros returnerte imidlertid året etter og har deltatt siden.
Per 2019 har Kypros deltatt i Eurovision Song Contest 36 ganger og er det landet som har deltatt flest ganger uten å vinne. I 2018 var imidlertid landet svært nær ved å ta sin første seier, da Eleni Foureira kom på andreplass med «Fuego».
The Place Beyond the Pines

Handling

Luke (Ryan Gosling) er en motorsykkelstuntmann som vurderer å begå en kriminell handling for å makte å forsørge kona og sønnen. Han møter imidlertid på en hindring da Avery Cross (Bradley Cooper), en tidligere politimann som nå er politiker, oppdager hva han er i ferd med å gjøre.
Petit Palais

Petit Palais er en palasslignende bygning i Paris som ligger på sørsida av Champs-Élysées i sidegaten Avenue Winston Churchill mot Seinen. I dag rommer bygget Musée des Beaux-Arts de la Ville de Paris foruten skiftende utstillinger av bildende kunst. Det mest iøynefallende på den praktfulle bygningen er den store døren i gull som fremhever et buet inngangsparti på vestfløyen. Bygget er rombeformet med en hage midt mellom fløyene. Over inngangspartiet er det en vakker kuppel som speiler seg i dammene i hagen. Petit Paleis og Grand Palais ligger rett ovenfor hverandre og Avenue Winston Churchill fører en over Seinen og mot Hôtel des Invalides.
Petit Palais og Grand Palais ble reist til Verdensutstillingen i 1900. Bygningene ligger i byens 8. arrondissement. Petit Palais ble tegnet av Charles Girault.
Petit Palais har også tjent som modell for andre offentlige bygg, som Royal Museum for Sentral-Afrika nær Brussel og Museo de Bellas Artes (Fine Arts Museum, omfatter kunster som arkitektur, skulptur, malerkunst, fotografi og filmkunst) i Santiago, Chile.
Mirandaadvarsel

Miranda

Ernesto Miranda (1941–1976) var født i Arizona, og tilbrakte det meste av oppveksten på forbedringsanstalter.  Han gikk inn i hæren, men også der tilbrakte han det meste av tiden bak lås og slå, før han fikk avskjed i unåde.
I 1963 ble han arrestert etter en serie kidnappinger og voldtekter.  Etter en vitnekonfrontasjon, der han ble gjenkjent, og et flere timer langt avhør, tilsto han overfor etterforskerne. Han skrev ned en tilståelse, men uten at han var informert om at han hadde rett til å tie og rett til å ha juridisk bistand til stede.  I retten ble han dømt til 20-30 års fengsel.  Saken ble anket, og i 1966 kom saken opp for USAs høyesterett.  Dommen på 20-30 års fengsel ble satt til side, og kjennelsen ble at alle arrestanter  ved pågripelse skulle gjøres oppmerksom på sine rettigheter i henhold til det femte og sjette tillegg i grunnloven.  Senere gikk staten Arizona til ny rettssak mot Miranda, og selv om aktoratet ikke kunne bruke den opprinnelige tilståelsen ble han på nytt dømt til 20-30 års fengsel.  Han ble løslatt i 1972.  I 1976 var han innblandet i et slagsmål, og døde som følge av et knivstikk.
Junior elite

Junior elite eller Yngres Junior var et aldersbestemt ishockeyliga i Norge for 18-åringer og nedover til G15 og var administreres av Norges Ishockeyforbund. Vinneren av seriespillet ble seriemester, mens vinneren av sluttspillet blir norgesmester og blir samtidig tildelt Kongepokalen.
Serien ble avviklet etter 2007/08 sesongen av Norges Ishockeyforbund og erstattet av Eliteserien U-17.
Badminton under Stillehavslekene 2007

Badminton under Stillehavslekene  2007. Badminton var en av flere sporter som var med i de trettende stillehavslekene som ble arrangert i Apia på Samoa i perioden 25. august til 8. september 2007. Det var andre gangen som badminton var med på programmet under stillehavslekene. Det var seks turneringer, single, double og lagkonkurranser for både kvinner og menn. Ny-Caledonia ble beste nasjon med fem gullmedaljer foran Fiji med en.
Mimenicodes

Utseende

Middelsstore, mer eller mindre brunlige trebukker. Antennene er noe kortere enn kroppen, pronotum uten pigger på sidene. På beina er lårene noe fortykkede. Dekkvingene er trukket ut til sprikende spisser bak og har gjerne hvite lengdestriper.

Utbredelse

Slekten er hjemmehørende på Ny-Caledonia.
Boholano

Boholano (cebuano: Binol-anon, eller bol-anon) er en variant av cebuano som tales i provinsen Bohol i Visayas, i størstedelen av provinsen Southern Leyte, og i deler av Mindanao, særlig i regionene Northern Mindanao og Caraga. Det beskrives (feilaktig) noen ganger som et helt eget språk, men binol-anon er et dialektkontinuum ut fra standard cebuano (slik dette tales i Cebu).

Historie

Bol-anon ble utviklet i regionen etter at cebuano ble introdusert fra Cebu. Cebuano er i sin tur formet ca. 4 000 år f.Kr. fra proto-austronesisk i Sugbu-kjerneområdet. Det spredte seg og fikk da for varianten Bohol Cebuano-dialekt.
Karsten Skadberg

Biografi

Karsten Skadberg vokste opp i Stavanger, og hans foreldre hadde tilknytning til haugianerne. Hans kristne livssyn drev ham til utstrakt frivillig innsats i de kristne miljøene i byen, og han er mest kjent som leder for gutteklubben Sydkorset. Han var også rektor på Auglend skole i mange år.
Gjennom sitt læreryrke kom Skadberg i kontakt med litteraturavdelingen i Det Norske Misjonsselskap, og dette inspirerte ham til selv å skrive bøker. Hans kristne tro og var den største premissgiver for bøkene han skrev. I tillegg kommer hans sterke tilknytning til byen Stavanger betydelig tilsyne i mange av hans bøker. De fleste av hans bøker er utgitt av Misjonsforlaget. I tillegg til egne utgivelser oversatte han også mange bøker til norsk.
Skadberg ble i 2007 kåret til årets forfatter av Foreningen Stavangerbokens Venner.
Samuel Colt

Bakgrunn

Colts far het Christopher Colt (1777-1850), og var en jordbruker som hadde flyttet sin familie til byen etter at han ble en forretningsmann, og moren het Sarah Caldwell. Hun døde av tuberkulose da sønnen var seks år gammel. Han hadde tre søstre og tre brødre, hvorav en ble dømt for mord.
Ved femten års alder begynte Colt å arbeide på sin fars tekstilfabrikk der han hadde tilgang til materiale, verktøy og arbeiderekspertise. Ett år hadde han forsøkt å sprenge en treflåte i luften med hjelp av undervannssprengstoff. En brann i år 1830 avsluttet hans skolegang, og han ble sendt til en internatskole.

Eksperimentering og utvikling

Han hørte senere soldater prate om en «umulig pistol» som kunne avløse fem, seke skudd før den måtte lades på nytt. Dette ble hans inspirasjon under de kommende år, og han bestemte seg for å skape den de umulige pistolen. Hen puslet med ideen og laget en slags prototyp/modell under en sjøreise til Calcutta - hovedideen fikk han ved at han betraktet egenskapene til skipets styrehjul.
Colt oppfant den i 1829, og klarte å sikre seg patent på den i 1835. Dette ble den første praktisk anvendbare revolver. Han grunnla i 1836 et selskap for utnyttelsen av denne og andre oppfinnelser, og anla en fabrikk i Paterson i New Jersey. Senere ble fabrikken flyttet fra New Jersey til Colts fødeby Hartford i Connecticut. Fra hans fabrikk Colt's Fire Arms Manufacturing Co. har en rekke såvel tidlige revolvere som modernere automatvåpen utgått.
Den første versjonen av revolveren solgte ikke så bra. Men under den meksikansk-amerikanske krigen klarte Texas Rangers om å overtale amerikanske myndigheter til å skaffe dem et større antall revolvere fra Colt; dermed fikk han et oppsving som så bare vedvarte, noe som førte til at han ble veldig rik. Han solgte senere også mange revolvere under den amerikanske borgerkrig. 
Colt konstruerte også en undervannskabel, som i 1846 ble lagt mellom Coney Island og New York City.
Han døde ved 47 års alder av gikt.
Nusrat Djahan Moské

Nusrat Djahan Moské er en moské i Hvidovre på Sjælland. 
Den ble bygget i årene 1966-67 som en av Nordens første moskéer av arkitekt Johan Zachariassen. Bygningen ble oppkalt etter Ahmadiyyabevegelsens grunnlegger Mirza Ghulam Ahmed´s hustru, og pengene til moskéen ble innsamlet av ahmadiyyaenes kvinneorganisasjoner fra hele verden. 
Kuppelen som hviler på fem søyler, var først belagt med himmelblå mosaikksten. Disse ble senere utskiftet med kobberplater. Oppføringen av en minaret ble aldri til noe.
Juoksáhkká

Juoksáhkká eller Juksakka er en av gudinnene for svangerskap og fødsel i samisk religion. Sammen med sin mor Máttaráhkká og sine to søstre Sáráhkká og Uksáhkká spiller hun en viktig rolle i unnfangelse og forløsning, og var de guddommene som «sto nærmest dagliglivet.»
Det siste leddet i navnet er «ahka»/«akka» – som betyr gammel kvinne, kone eller bestemor. Det første leddet kommer fra ordet juoksa, bue. Juoksáhkká kalles også for «buemoren».
Ifølge samisk tro, slik det forklares i Hans Skankes avhandling om samisk religion fra 1730, var det høyguden Raedienaehtjie som skapte menneskenes sjel, mens Máttaráhkká ga legeme til de nye menneskene. Hun ga menneskebarnet videre til Sáráhkká, som plasserte fosteret i morslivet, og beskyttet kvinnene under svangerskapet. Juoksáhkká kunne gripe inn i morens liv og forandre kjønn på fosteret; man trodde at alle foster opprinnelig var av hunkjønn, og at et offer til Juoksáhkká kunne sørge for at man fikk guttebarn.
 
Juoksáhkká hadde tilhold lengst inn i gammen, på den plassen bak ildstedet som var forbeholdt våpen og sjamantromma. Som «buekone» var hun også jaktgudinne.
Taizo Kawamoto

Japans herrelandslag

Taizo Kawamoto spilte 9 landskamper for Japans herrelandslag.